Suzanne Pleshettová

Suzanne Pleshettová (* 31. január 1937, Brooklyn Heights, New York, USA† 19. január 2008, Los Angeles, Kalifornia, USA) bola americká herečka, ktorá bola v roku 1962 nominovaná na ocenenie Zlatý glóbus, v kategórii Najlepší ženský objav roka.

Detstvo a mladosť 
Pleshettová sa narodila do židovskej rodiny, pochádzajúcej z Ruska a Rakúsko-Uhorska. Jej otec bol manažérom divadla a jej matka bola tanečnica. 

Vyštudovala prestížnu hereckú školu na Manhattane, Neighborhood Playhouse School of the Theatre.

Kariéra 
Svoju hereckú kariéru započala ako dvadsať ročná v divadle na Broadwayi. V roku 1959 usilovala o hlavnú ženskú úlohu v divadelnej inscenácii Gypsy, ktorú neskôr získala jej herecká kolegyňa, Sandra Church. V februári 1961 nahradila Anne Bancroft v divadelnej inscenácii The Miracle Worker. 

Po boku Angie Dickinson si zahrala vo filme Dobrodružstvo v Ríme, z roku 1962. O rok neskôr, ju obsadil Alfred Hitchcock, do jednej z vedľajších rolí v dráme Vtáci.  Spolupracovala aj so Steveom McQueenom, vo filme Nevada Smith, ktorý mal premiéru v roku 1966. V rovnakom roku, sa pripojila k hereckému obsadeniu ako Angela Lansbury, Jean Simmons, Katharine Ross a James Garner, vo filme Mister Buddwing. 

V rokoch 1972 až 1978 bola obsadená ako manželka psychológa, ktorého stvárnil komik Bob Newhart, v televíznom seriály The Bob Newhart Show. Za svoj herecký výkon, získala Pleshettová dve nominácie na Emmy Awards. Svoju rolu, si neskôr zopakovala aj v jednej z epizód televízneho seriály Newhart, ktorý bol pokračovaním seriálu, v roku 1982 až 1990. V roku 1984 sa objavila v hlavnej úlohe situačnej komédie, s názvom Suzanne Pleshette Is Maggie Briggs, ktorá však mala nízku sledovanosť a preto bola zrušená po siedmych epizódach. 

V roku 1990 získala hlavnú úlohu v televíznom filme inšpirovaného skutočnou udalosťou, Kráľovná chamtivých, kde stvárnila hlavnú postavu Leonu Helmsley. Za jej herecký výkon získala nominácie na Zlatý glóbus a Emmy Awards. V roku 1992 si zahrala po boku Courteney Cox a Debbie Reynolds v dráme Boje o dieťa. V roku 1998 naspievala pieseň "My Lullaby" v animovanom filme Leví Kráľ 2: Simbova pýcha, kde zároveň aj prepožičala hlas negatívnej postave, menom Zira.

Objavila sa tiež v sitcome 8 jednoduchých pravidiel, kde stvárnila matku Katey Sagal. Hosťovala tiež v televíznom seriály Will a Grace, kde stvárnila odcudzenú matku, Megan Mullally. Táto rola bola zároveň jej poslednou.

Súkromný život 
V roku 1964 bol jej manželom herec Troy Donahue. Ich manželstvo trvalo len osem mesiacov. O štyri roky neskôr, sa vydala za Toma Gallaghera, s ktorým žila až do jeho smrti, v roku 2000. Pleshettová niekoľko krát potratila, čiže ich manželstvo bolo bezdetné. Rok po Gallagherovej smrti, sa vydala tretí krát, za jej kolegu z televízneho seriálu The Bob Newhart Show, Toma Postona. S Postonom, mala aféru v roku 1959, krátko po tom, čo obaja ovdoveli, sa rozhodli vziať a zostali manželmi až do Postonovej smrti, v roku 2007.

Úmrtie 
11. augusta 2006 Pleshettovej agent oznámil, že sa lieči na rakovinu pľúc a tiež oznámil, že rakovina bola zachytená včas. Neskôr, bola Pleshettová hospitalizovaná pre pľúcnu infekciu a dostala zápal pľúc. V septembri 2007 sa zúčastnila na invalidnom vozíku spomienkového stretnutia televízneho seriálu The Bob Newhart Show, čo vyvolalo obavy o jej zdravotný stav. Počas vysielania však bola Pleshettová umiestnená na kresle. Počas rozhovoru tiež uviedla, že bola pred pár dňami prepustená z nemocnice, kde jej bola odstránená časť pľúc. 

V podvečer 19. januára 2008 vo svojom dome, Pleshettová zomrela, vo veku 70 rokov. Je pochovaná v blízkosti svojho posledného muža, Toma Postona. Krátko pred jej náhlou smrťou bolo plánované odhalenie jej vlastnej hviezdy na Hollywoodskom chodníku slávy. Hviezda bola odhalená 31. januára 2008 a v Pleshettovom mene hviezdu prijala Tina Sinatra.

Zdroj 

Televízne herečky USA
Filmové herečky USA
Divadelné herečky USA
Osobnosti USA ruského pôvodu
Osobnosti USA rakúskeho pôvodu
Osobnosti USA maďarského pôvodu